**АНАЛИЗ НА НЕОБХОДИМИЯ РЕСУРС И НЕГОВОТО РАЗПРЕДЕЛЕНИЕ1**

С оглед на необходимостта да се планират ресурсите и дейности за организиране и провеждане на предварителния обход, в ЦУ на НСИ беше подготвен анализ, който да подпомогне ОСИ и ТСБ при организацията на дейностите и комуникацията с представителите на общините.

Анализът предоставя базова информация за:

1. **Необходимият ориентировъчен брой регистратори на ниво община.**

Броят на регистраторите е изчислен на база планираният брой обекти/сгради за обработка и среден брой дни необходими за извършване на дейността на терен.

Броят на регистраторите е изчислен на база средния брой дни необходими на един регистратор да извърши планираната дейност (събере/актуализира необходимата информация). С оглед на дължината на периода от два месеца, в който следва да се извърши предварителния обход е заложено средният брой дни на един регистратор да не надвишава 30 дни.

Приложена е схема за изчисление на броя на необходимия брой дни, както следва:

* 50 обекта/ден – в общини, в които има населени места намиращи се в планински район и относителният дял на населените места от приоритет 1 и 2 е над 50% от всички населени места в общината.
* 60 обекта/ден – в общини, в които има населени места намиращи се в планински райони
* 80 обекта/ден – всички останали общини
1. **Разпределение на планираните мобилни устройства по общини**

Наличните устройства са първоначално разпределени по схемата 1 мобилно устройство на двама регистратори, като в последствие този брой е намален съобразно броя на населените места в приоритет 1 и 2, както и възможността броят да бъде компенсиран при освобождаване на мобилни устройства в съседни или близки общини.

1. **Класифициране на населените места по приоритети**

Всички населени места в страната са класифицирани в скала от 1 до 4, наречени приоритети, като „Приоритет 1“ е най-висок, а „Приоритет 4“ най-нисък. Скалата е базирана на наличието на кадастрално покритие, както следва:

* Приоритет 1 и 2 - кадастрално покритие под 50%
* Приоритет 3 - кадастрално покритие от 50-90%
* Приоритет 4 – кадастрално покритие над 90%

*1Анализът подлежи на обсъждане на местно ниво и прецизиране, където това е необходимо.*